Maronfrunta arao

La Maronfrunta arao (Rhynchopsitta terrisi) estas malgranda, ĉefe brilverda arao de la genro Rhynchopsitta. Ĝi estas endemia en nordorienta Meksiko, kie nur ĉirkaŭ 2500–3000 birdoj survivas en la naturo. Ĝi estas malhelverda kun malhelruĝa ŝultro kaj kaŝtanbrunaj frunto kaj okulstrioj. Ĝiaj subflugiloj kaj vosto ŝajnas nigraj dumfluge. Ĝi faras altan, ruliĝantan krak-ak. Grupoj sonas simile al la glanpego, se oni aŭdas ilin de malproksime.

 Taksonomio 
R. terrisi estas unu el du vivantaj kaj unu formortinta specioj de la genro Rhynchopsitta de dikbekaj papagoj. 

Aspekto
La Maronbruna papago estas granda plejparte verda papago, kiu estas 40–45 cm longe kaj pezas 390–470 g.CRC Handbook of Avian Body Masses de John B. Dunning Jr. (Editor). CRC Press (1992), . (2011). Plenkreskuloj havas malhelbrunan frunton, kiu etendiĝas super la rando de nuda flava haŭto ĉirkaŭanta la okulojn. Ili havas pli brilruĝan koloron ĉe la kurbiĝo de la flugiloj. La vosto estas longa kaj pinteca. La malsupra flanko de la flugiloj estas nigreca. Junuloj havas palan bekon, blankecajn okulringojn, kaj ne havas la malhelbrunan strion super ĉiu okulo.BirdLife Species Factsheet.

Distribuado kaj habitato
La Maronbruna papago vivas en maturaj arbaroj de pinoj, miksaj koniferoj, kaj pin-kverkoj el 2000 ĝis 3500 metroj. Tiu birdo estas endemia de Sierra Madre Oriental en Nuevo León, Coahuila kaj Tamaulipas, Meksiko.

Kutimaro
Ili nestas en kalkoŝtonaj klifoj proksime de fluanta akvo en grandaj kolonioj. Reproduktado koincidas kun la elkresko de pinoj, kiu estas ilia ĉefa nutraĵfonto. Ili demetas unu ĝis tri ovojn en julio kaj la junuloj elnestiĝas ĉirkaŭ novembro. Ili migras laŭ mallongaj distancoj laŭsezone.

 Referencoj 


 Juniper & Parr (1998). A Guide to the Parrots of the World. Pica Press, East Sussex. 
 Howell, Steven N. G. & Webb, Sophie (1995): A Guide to the Birds of Mexico and Northern Central America. Oxford University Press, Oxford & New York. 

Eksteraj ligiloj

 AvianWeb - Konservostatuso de araoj
 CITES birdoregularo 
 Maroon-fronted parrot - Fotoj de Rene Valdes
 retejo ITESM
 Maroon-fronted parrot photo gallery VIREO Foto de Alta Rez

Kategorio:Papagoj
Kategorio:Birdoj de Meksiko